Paavo Berglund

**Paavo Allan Engelbert Berglund** (14. huhtikuuta 1929 Helsinki – 25. tammikuuta 2012 Helsinki) oli suomalainen kapellimestari ja viulisti.

## Ura

Berglund aloitti muusikonuransa viulistina Radion sinfoniaorkesterissa vuonna 1949. Hän toimi Radion sinfoniaorkesterin apulaisjohtajana vuodesta 1955 ja ylikapellimestarina vuosina 1962–1971. Tämä kausi päättyi riitaan, joka kuitenkin pian sovittiin, ja hän vieraili orkesterin konserttien johtajana aina 2000-luvulle asti. Vuosina 1972–1979 hän oli Bournemouthin sinfoniaorkesterin ylikapellimestari Englannissa ja rinnan tämän kanssa Helsingin kaupunginorkesterin taiteellinen johtaja 1975–1979. Vuosina 1987–1991 Berglund oli Tukholman filharmonisen orkesterin ja vuosina 1993–1998 Tanskan kuninkaallisen orkesterin ylikapellimestari. Hän myös vieraili maailman suurten orkesterien johtajana, New Yorkin filharmonikoista ja Berliinin filharmonikkoihin.

Berglund perusti jo vuonna 1952 Helsingin kamariorkesterin, jonka ensikonsertti oli menestys, ja orkesteri sai pian kiitosta myös Sibeliukselta. Berglund teki kolme Sibeliuksen sinfonioiden kokonaislevytystä: Bournemouthin sinfoniaorkesterin kanssa vuosina 1972–1977, Helsingin kaupunginorkesterin kanssa vuosina 1984–1987 ja Euroopan kamariorkesterin kanssa vuosina 1995–1997. Hän johti 1960- ja 1970-luvulla myös merkittäviä kantaesityksiä, esimerkiksi ystävänsä Joonas Kokkosen sinfoniat.

Paavo Berglund sai vuonna 1982 Pro Finlandia -mitalin, Suomen Kulttuurirahaston tunnustuspalkinnon vuonna 1985, ja myös mm. säveltaiteen valtionpalkinnon.

Berglundin omistuksessa ollut Stradivarius-viulu siirtyi 1,8 miljoonan euron kauppasummalla hänen perikunnaltaan vuonna 2012 Suomen Kulttuurirahastolle. Samalla Kulttuurirahasto sai lahjoituksena Berglundin levytysten oikeudet ja hänen orkesterinuottimateriaalinsa. Viulun nimi on ex. Berglund.

## Yksityiselämä
Berglundin vastoinkäymisiä olivat 1960-luvulla tehty selkäleikkaus ja 1970-luvulla tapahtunut auto-onnettomuus, jossa hänen lonkkansa murtui. Hänen poikansa on viinialan yrittäjä ja Nanson hallituksen puheenjohtaja Juha Berglund. Vesa-Matti Loiri ja Pekka Loiri ovat hänen serkkujaan.

Berglund menehtyi 82-vuotiaana kotonaan Helsingissä. Hänet on haudattu Hietaniemen hautausmaan uurnalehtoon Helsinkiin.

## Diskografia
* Sekal.: Opera Arias: Bizet, Carmen: Toreadorin laulu; Mozart, Figaron häät: Figaron aaria, "Non più andrai"; Verdi, Aida: Radames!; (Aarne Vainio). Radion Sinfoniaorkesteri. (FUGA 9200)
* Sekal.: Tribute to Martti Talvela. Radion Sinfoniaorkesteri. (Ondine ODE 945-2)
* Beethoven: Pianokonsertto nro 4 (Maire Halava). Radion Sinfoniaorkesteri. 1961. (Finlandia Classics, FINCLA 23)
* Bliss: Sarja teoksesta Miracle in the Gorbals; Sellokonsertto (Arto Noras). Bournemouthin sinfoniaorkesteri. 1977, Southampton Guildhall. (EMI ASD 3342)
* Brahms: Alttorapsodia (Maiju Kuusoja). Radion Sinfoniaorkesteri. 1961. (Finlandia Classics, FINCLA 26)
* Brahms: Alttorapsodia (Heljä Angervo). Radion Sinfoniaorkesteri. 1967. (Finlandia Classics, FINCLA 20)
* Brahms: Sinfoniat kokonaislevytys. Euroopan kamariorkesteri. Konserttitallenne toukokuu 2000, Baden-Baden Festival Hall. (Ondine ODE 990-2T)
* Brahms: Kaksoiskonsertto (Yehudi Menuhin ja Paul Tortelier). Lontoon filharmonikot. 1984. (EMI)
* Brahms: Pianokonsertto nro 2 (François-Frederic Guy). Lontoon filharmonikot. Konserttitallenne toukokuu 31, 2003, Royal Festival Hall, Lontoo. (NAÏVE V4944)
* Britten: Viulukonsertto (Ida Haendel). Bournemouthin sinfoniaorkesteri. Kesäkuu 12, 1977. (EMI ASD 3843 CDM7642022)
* Bruch: Viulukonsertto nro 1 (Frank Peter Zimmermann). Lontoon kuninkaalliset filharmonikot. 2004 (SONY)
* Dvorak: Scherzo Capriccioso; Slaavilainen rapsodia nro 3. Dresdenin valtionorkesteri. Nauhoitettu 1978, Luukkaankirkko Dresden. (ETERNA 8 27 199-200)
* Englund: Epinikia. Helsingin kaupunginorkesteri. (FINNLEVY SFX 34)
* Franck: Sinfonia; Sinfoniset variaatiot (Sylvia Kersenbaum). Bournemouthin sinfoniaorkesteri. 1976. (EMI ASD 3308)
* Glazunov: Pianokonsertto (John Ogdon); Yardumian: Passacaglia, Resitatiivi ja fuuga. Bournemouthin sinfoniaorkesteri. 1977. (EMI ASD 3367)
* Grieg: Peer Gynt -sarja; Alfven: Ruotsalainen rapsodia; Järnefelt: Praeludium; Berceuse. Bournemouthin sinfoniaorkesteri. (EMI)
* Grieg: Sinfoniset tanssit; Vanha norjalainen romanssi variaatioilla. Bournemouthin sinfoniaorkesteri. (EMI)
* Haydn: Sinfoniat nrot 92, 99. Suomalainen kamariorkesteri. Marraskuu 1992, Hyvinkää-sali. (Ondine)
* Haydn: Sinfonia nro 103; Tchaikovsky: Serenadi jousille. Suomalainen kamariorkesteri. Konserttitallenne 1993. (FCO 1003)
* Kokkonen: Musiikkia jousiorkesterille. Helsingin kamariorkesteri. (Fennica SS 8)
* Kokkonen: Sinfonat 1, 4; "...durch einen spiegel...". Radion sinfoniaorkesteri. Toukokuu 1995 (...Durch einen..., sinf. 4). Maaliskuu 1995 (sinf. 1). Kulttuuritalo. (Ondine)
* Kokkonen: Sinfonia nro 3; Sibelius: Tapiola. Radion sinfoniaorkesteri. (EMI SXL 6432, Finlandia FA 311)
* Merikanto: Ekho; Viulukonsertto nro 2 (Ulf Hästbacka). Radion Sinfoniaorkesteri. 1978. (Fennica Nova)
* Mozart: Oboekonsertto; Strauss: Oboekonsertto (Douglas Boyd). Euroopan kamariorkesteri. (Asv Living Era)
* Mozart: Viulukonsertot 3, 5 (Mayumi Fujikawa). Japanin Filharmoninen Sinfoniaorkesteri. (EMI La Voix de son Maitre 2C 065-93594)
* Nielsen: Sinfonia nro 5. Bournemouthin sinfoniaorkesteri. 1975. (EMI ASD 3063)
* Nielsen: Sinfoniat kokonaislevytys. Tanskan kuninkaallinen orkesteri. Kesäkuu 3, 4, 5, 1987 (nrot 1, 4). Elokuu 17-19, 1989 (nrot 3, 6). Elokuu 15-18, 1988 (nrot 2, 5). Odd Fellow konserttitalo, Kööpenhamina. (RCA Victor)
* Palmgren: Pianokonsertto nro 4 "April" (France Ellegaard). 1966. Radion sinfoniaorkesteri. (Danacord)
* Prokofjev: Summer Night Suite. Bournemouthin sinfoniaorkesteri. 1975. (EMI ASD 3141)
* Rahmaninov: Pianokonsertto nro 3 (Leif Ove Andsnes). Oslon filharmonikot. Konserttitallenne maaliskuu 1995, Oslon konserttitalo. (EMI)
* Rahmaninov: Sinfonia nro 3. Tukholman kuninkaalliset filharmonikot. Kesäkuu 20-22, 1988, Konserttitalo, Tukholma. (RCA Victor)
* Raitio: Kuu Jupiterissa; Moonlight Alley. Radion sinfoniaorkesteri. (Fennica Nova)
* Rimski-Korsakov: The Golden Cockerel Suite. Bournemouthin sinfoniaorkesteri. 1975. (EMI ASD 3141)
* Rimski-Korsakov: May Night alkusoitto; Glazunov: Valse de Concert nro 1; Glinka: Valse Fantaisie; Sibelius: Intermezzo ja Alla Marcia Karelia-sarjasta; Shalaster: Dance "Liana". Bournemouthin sinfoniaorkesteri. (EMI)
* Saint-Saens: Pianokonsertto nro 2 (Emil Gilels). Neuvostoliiton valtion sinfoniaorkesteri. 1951.
* Sallinen: Chorali. Helsingin kaupunginorkesteri. (BIS CD-41)
* Salmenhaara: Sinfonia nro 2. Radion Sinfoniaorkesteri. 1966. (Finlandia Classics, FINCLA 27)
* Schumann: Pianokonsertto; Grieg: Pianokonsertto (John Ogdon). Uusi Filharmonia orkesteri. 1972. (EMI ASD 2802)
*Šostakovitš: Sinfoniat 5, 6, 7, 10, 11. Bournemouthin sinfoniaorkesteri. 30-31 heinäkuuta, 1975, nro 1 Studio, Abbey Road, Lontoo (nro 5). Tammikuu 1974, Guildhall, Southampton (nro 7). 1975 (nro 10). Joulukuu 1978 (nro 11). (EMI)
* Šostakovitš: Sinfonia nro 8. Venäjän kansallisorkesteri. Kesäkuu 2005, DZZ Studio 5, Moskova. (Pentatone)
* Šostakovitš: Sellokonsertto nro 1; Walton: Sellokonsertto (Paul Tortelier). Bournemouthin sinfoniaorkesteri. Tammikuu 7-8, 1973, Southampton Guildhall. (EMI)
* Šostakovitš: Konsertto nro 1 pianolle, trumpetille ja jousille (Cristina Ortiz ja Rodney Senior); Pianokonsertto nro 2 (Cristina Ortiz); Kolme fantastista tanssia. Bournemouthin sinfoniaorkesteri. Syyskuu 1975. (EMI)
* Šostakovitš: Viulukonsertto nro 1 (Arve Tellefsen). Lontoon kuninkaalliset filharmonikot. (Grappa, Simax)
*Šostakovitš: Viulukonsertto nro 1; Bruch: Viulukonsertto nro 1 (Alena Baeva). Venäjän kansallisorkesteri. Kesäkuu 2005. (Sotheby´s)
* Sibelius: Viulukonsertto (Heimo Haitto); Kuusi humoreskia viululle ja orkesterille (Heimo Haitto). Radion Sinfoniaorkesteri. 1964. (Finlandia Classics, FINCLA 2)
* Sibelius: Satu; Aallottaret; Pohjolan tytär; Luonnotar (Taru Valjakka); Pelleas et Melisande (osia). Bournemouthin sinfoniaorkesteri. (EMI ESD7159)
* Sibelius: Kullervo sinfoniasta; Kullervon valitus (Usko Viitanen). Radion sinfoniaorkesteri. (FUGA 9240)
* Sibelius: Pelleas ja Melisande; Rakastava -sarja. Suomalainen kamariorkesteri. Konserttitallenne Tamperetalo, 8 huhtikuu, 1991. (FCO 1001)
* Sibelius: Finlandia; Tuonelan joutsen; Lemminkäisen kotiinpaluu; Intermezzo Kareliasarjasta; Nocturne, Elegie, Musette, Valse Triste Kuningas Kristian II -sarjasta. Bournemouthin sinfoniaorkesteri. (EMI 1 C 063-05 011 Q)
* Sibelius: Finlandia; Tapiola; Tuonelan joutsen; Lemminkäisen kotiinpaluu; Valse Triste. Philharmonia orkesteri. 1983, St. John's Smith Square, Lontoo. (EMI ASD 4186)
* Sibelius: Sinfoniat 2, 7. Lontoon filharmonikot. Konserttitallenne Royal Festival Hall 6. joulukuuta 2003 (nro 7) ja 16. helmikuuta. 2005 (nro 2). (LPO 0005)
* Sibelius: Sinfonia nro 4. Amsterdamin Concertgebouw -konserttitalon kuninkaallinen orkesteri. Konserttitallenne 9/11/1991. (Anthology Of The Royal Concertgebouw Orchestra Vol. 6 - Live Radio Recordings 1990-2000)
* Sibelius: Sinfonia nro 4; Sallinen: Mauermusik. Radion sinfoniaorkesteri. Kulttuuritalo, Toukokuu 1969. (DECCA SXL 6431, Finlandia FA 312)
* Sibelius: Sinfoniat 5, 6; Tuonelan joutsen. Lontoon filharmoninen orkesteri. Konserttitallenne toukokuu 31, 2003, Royal Festival Hall (nro 5). Konserttitallenne joulukuu 6, 2003, Royal Festival Hall (nro 6). Konserttitallenne syyskuu 22, 2006, Queen Elizabeth Hall (Joutsen). (LPO 0065)
* Sibelius: Sinfonia nro 6; Tuonelan joutsen. Berliinin radion sinfoniaorkesteri. 1970. (ETERNA 00031432BC)
* Sibelius: Sinfoniat kokonaislevytys ja orkesteriteoksia (Mukaan lukien ensilevytys Kullervo sinfoniasta). Bournemouthin sinfoniaorkesteri. 1976 (nro 1). 1978 (nro 2). Kesäkuu 20, 1977 (nro 3). ? (nro 4). Kesäkuu 1973 (nro 5). 1976 (nro 6). 1973 (nro 7). Southampton Guildhall. Joulukuu. 1970, Southampton Guildhall (Kullervo). (EMI)
* Sibelius: Sinfoniat kokonaislevytys sekä Aallottaret, Finlandia ja Kullervo sinfonia. Helsingin kaupunginorkesteri. Helmikuu 1984, All Saints -kirkko, Tooting (nro 4). 1985 (Kullervo). Toukokuu 1986, Kulttuuritalo, Helsinki (nro 1). Joulukuu 1986, Kulttuuritalo, Helsinki (nro 2). July 1987, Kulttuuritalo, Helsinki (nro 3). Joulukuu 1986, Kulttuuritalo, Helsinki (nro 5). Toukokuu 1986, Kulttuuritalo, Helsinki (nro 6). Helmikuu 1984, All Saints -kirkko, Tooting (nro 7). (EMI)
* Sibelius: Sinfoniat kokonaislevytys. Euroopan kamariorkesteri. 10 lokakuuta 1997, RFO konserttitalo, Hilversum (nrot 1, 2, 3). Syyskuu 1995, Watford Colosseum, Lontoo (nrot 4, 6, 7). Joulukuu 1996, Nijmegen (nro 5). (Finlandia)
* Sibelius: Viulukonsertto; Serenadit nrot 1, 2; Humoreski nro 5. (Ida Haendel). Bournemouthin sinfoniaorkesteri. Heinäkuu 1975, Southampton Guildhall. (EMI)
* Sibelius: Viulukonsertto (Arve Tellefsen). Lontoon kuninkaalliset filharmonikot. (Simax)
* Smetana: Isänmaani Má Vlast. Dresdenin valtionorkesteri. Nauhoitettu 1978, Luukkaankirkko Dresden. (ETERNA 8 27 199-200)
* Strauss Johann Jr: Csardas op. 441. Suomen kansallisoopperan orkesteri. (Ondine ODE 8152)
* Strauss: Till Eulenspiegel; Don Juan; Burleski pianolle ja orkesterille (Sergei Edelmann); Serenadi puhaltajille. Tukholman kuninkaalliset filharmonikot. Kesäkuu 19-22, 1989, Konserttitalo, Tukholma. (RCA Victor)
* Stravinsky: Konsertto pianolle ja puhaltimille (Olli Mustonen); Šostakovitš: Sinfonia nro 8. Berliinin Filharmonikot. Konserttitallenne 2001. (Testament Records SBT21500)
*Stravinsky: Konsertto pianolle ja puhaltimille (Olli Mustonen); Rachmaninov; Sinfonia nro 3 (osat 2 ja 3). Avanti kamariorkesteri. Konserttitallenne Porvoo 27.6-7.7.2001. (AVANTICD-4)
* Tšaikovski: Serenadi jousille; Dvorak: Serenadi jousille. Tukholman uusi kamariorkesteri. Heinäkuu 14-15, 1983, Konserttitalo, Tukholma. (BIS CD-243)
* Tšaikovski: 1812 -alkusoitto; Sinfonia nro 4. Lontoon filharmonikot. Helmikuu 28-30, 1998, Watford Colosseum. (SONY)
* Vaughan Williams: Sinfonia nro 4; The Lark Ascending (Barry Griffiths). Lontoon kuninkaalliset filharmonikot. 29.-30. lokakuuta 1979, nro 1 Studio, Abbey Road, Lontoo. (EMI ASD 3904)
* Vaughan Williams: Sinfonia nro 6; Oboekonsertto (John Williams). Bournemouthin sinfoniaorkesteri. Huhtikuu 1, 1975, Southampton Guildhall. (EMI ASD 3127)
* Verdi: Aidan ja Amonasron kohtaus: Isä, sä täällä! (Lauri Lahtinen). Radion Sinfoniaorkesteri. (Finlandia Classics 2014. FINCLA10)
* Walton: Viulukonsertto (Ida Haendel). Bournemouthin sinfoniaorkesteri. 1978, Southampton Guildhall. (EMI ASD3843 CDM 764202 2)

### Video
*Sibelius: *Sinfoniat : kokonaislevytys*. Euroopan kamariorkesteri. Konserttitallenne, Finlandiatalo, 23.–25. elokuuta 1998, Helsinki. (ICA Classics. ICAD 5162). 2 x DVD.

## Lähteet

## Kirjallisuutta
* 
* 

## Aiheesta muualla
* Paavo Berglund. Ylen Elävä arkisto.
*